Salmo 107 | Online Bible | Balon Mundo a Patalos\nMisalamat ed Dios lapud saray makapakelaw a ginawa to\nIntonton to ra ed dugan dalan (7)\nPinenek to may napgaan tan samay narasan (9)\nImpaway to rad bilunget (14)\nSikatoy angiganggan pian onabig ira (20)\nIyaagel to ray mairap-bilay ed panaglames (41)\n(Salmo 107-150) 107 Misalamat kayod si Jehova, ta sikatoy maomaong;+Say matoor a panangaro to et mansiansia ya anggad angga.+ 2 Ontan komon so ibaga na saramay binawi* nen Jehova,Saramay binawi to ed lima* na kalaban,+ 3 Saramay tinipon to manlapud saray bansa,+Manlapud bukig tan manlapud sagur,*Manlapud amianen tan manlapud abalaten.+ 4 Nanliberliber ira diad kalawakan, diad desierto;Ag-ira akaromog na dalan a paonlad sakey a syudad a napanayaman da. 5 Naeras-erasan tan napgaan ira;Nalelemay ira* lapud kesaw. 6 Ontatawag irad si Jehova sano nagogonigon ira;+Insalba to ra ed mairap a kipapasen da.+ 7 Impanakar to ra ed dugan dalan+Pian makaonla rad sakey a syudad a napanayaman da.+ 8 Misalamat komon iray totoo ed si Jehova+ lapud matoor a panangaro toTan lapud saray makapakelaw a ginawa to parad ananak na totoo.+ 9 Ta pinenek to so napgaan*Tan pinesel to na maong iran bengatla so narasan.*+ 10 Wala ray manaayam ed ambilbilunget a pasen,Saray prison maniirap tan akagulonggulong. 11 Ta sinumlang da so salita na Dios;Agda nirespeto so bilin na Sankatagyan.+ 12 Kanian inyabeba toy puso ra diad panamegley na irap;+Atumba ra, tan anggapoy anggan sakey a tinmulong ed sikara. 13 Kinmerew iray tulong ed si Jehova sanen nagogonigon ira;Insalba to ra ed mairap a kipapasen da. 14 Impaway to rad makapakapal a bilunget,Tan pinupultot to ray gulonggulong da.+ 15 Misalamat komon iray totoo ed si Jehova lapud matoor a panangaro to+Tan lapud saray makapakelaw a ginawa to parad ananak na totoo. 16 Ta inggegeba to ray puerta a gansaTan pinuputer to ray balewet a balatyang.+ 17 Makulangkulang ira kanian asagmak day irap+Nisengeg ed saray impakasumlang tan impakalingo ra.+ 18 Anggapo lay ganas dan mangan na* anggan anton naakan;Asingsingger la rad saray puerta na ipapatey. 19 Onkekerew iray tulong ed si Jehova sano nagogonigon ira;Isasalba to ra ed mairap a kipapasen da. 20 Sikatoy mangigaganggan tan onaabig ira,+Tan ililiktar to ra ed saray abot a kawalaan da. 21 Misalamat komon iray totoo ed si Jehova lapud matoor a panangaro toTan lapud saray makapakelaw a ginawa to parad ananak na totoo. 22 Mangiyapay ira komon na saray bagat na pisasalamat+Tan malikeliket dan iyabawag iray kimey to. 23 Saramay manbiabiahed dayat diad panamegley na barko,A mannenegosyo diad maawa-awang a dayat,+ 24 Et nanenengneng da ray kimey nen JehovaTan saray makapakelaw a gawa to diad kaaralman;+ 25 No panon a diad panamegley na salita to et onkakasil so dagem,+Ya onaatagey iray daluyon na dayat. 26 Nibubuntatok ira anggad tawen;Onlelereg ira ed kaaralman. Naeekalan iray biskeg na linawa lapud onsasabin kalamidad. 27 Diweng-diweng tan mantugingging ira a singa abuek,Tan anggapoy kakanaan na amin a dunong da.+ 28 Insan ontatawag irad si Jehova sano nagogonigon ira,+Tan isasalba to ra ed mairap a kipapasen da. 29 Patutundaen toy maksil a dagem;Ondedeen iray daluyon na dayat.+ 30 Manliliket ira sano ondedeen iratan,Tan itotonton to ra ed labalabay dan daongan. 31 Misalamat komon iray totoo ed si Jehova lapud matoor a panangaro toTan lapud saray makapakelaw a ginawa to parad ananak na totoo.+ 32 Sikatoy itandoro da komon diad limog na nantitipon a totoo,+Tan idayew da komon diad grupo* na mamatatken. 33 Saray ilog et pagmamaliwen ton desiertoTan saray subol na danum et pagmamaliwen ton amagaan a dalin,+ 34 Say mabunan dalin et pagmamaliwen ton maasin a dalin ya agnapanayaman,+Lapud kaugsan na saramay manaayam ditan. 35 Say desierto et pagmamaliwen ton maranum a pasen,Tan say amagan dalin et pagmamaliwen ton subosubol na danum.+ 36 Panaayamen to ditan iramay nanaerasan,+Pian makapangiletneg ira na syudad a napanayaman da.+ 37 Mangisisibwag ira na bini ed kaumaan tan mantatanem ira na kaubasan+A manbubunga na dakdakel.+ 38 Bebendisyonan to ra tan ondarakel iran maong;Agto aabuloyan a nabawasan iray ayayep da.+ 39 Balet sikaray ondadaiset lamet tan nipapaabeba raLapud panaglames, irap, tan ermen. 40 Ikakalbo toy panagmudmora ed saray gagalangen a totooTan panaakar-akaren to ra diad saray dalin ya agnapanayaman tan anggapoy basbas.+ 41 Balet iyaagel to* iray mairap-bilay ed panaglames+Tan saray pamilya ra et paparakelen ton singa pulok. 42 Nanenengneng iya na maptek tan manliket;+Balet amin ya agmatunong et pepepetan day sangi ra.+ 43 Siopaman a marunong et imanoen to irayan bengatla+Tan nonoten ton maong iray matoor a panangaron ipapatnag nen Jehova.+\n^ Odino “sinaliw lamet.”\n^ Odino “pakayari.”\n^ Odino “Manlapud bubutayan na agew tan manlapud seselekan na agew.”\n^ Odino “so kamarerwa ra.”\n^ Odino “amagaan a kamarerwa.”\n^ Odino “narasan a kamarerwa.”\n^ Odino “Kabusol na kamarerwa ra so.”\n^ Literal, “yurongan.”\n^ Odino “iiyan tod tagey,” salanti, agnagawat.